Vispārējās tiesas (trešā palāta) 2019. gada 14. februāra rīkojums – Comprojecto‑Projectos e Construções u.c./ECB
(lieta T‑768/17)
Prasība sakarā ar bezdarbību, prasība atcelt tiesību aktu un prasība par zaudējumu atlīdzību – Ekonomikas un monetārā politika – Kredītiestāžu uzraudzība – Prettiesiskas darbības, ko, iespējams, ir veikušas dažas Portugāles kredītiestādes – Aicinājuma rīkoties, kas izteikts ECB, netiešs noraidījums – Acīmredzama daļēja nepieņemamība – Acīmredzama daļēja kompetences neesamība – Prasība, kas daļēji ir acīmredzami juridiski nepamatota
1.      Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Izvirzīto pamatu kopsavilkums – Nepietiekami skaidrs un precīzs prasības pieteikums – Nepieņemamība
(skat. 21. punktu)
2.      Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Izvirzīto pamatu kopsavilkums – Prasības pieteikums, ar kuru lūdz atlīdzināt kaitējumu, ko radījusi Savienības iestāde
(LESD 340. pants)
(skat. 30. punktu)
3.      Tiesvedība – Prasība atcelt tiesību aktu vai prasība sakarā ar bezdarbību – Savienības tiesas kompetence – Prasījumi nolūkā panākt iestādei adresēta rīkojuma izdošanu – Nepieļaujamība
(LESD 263. un 265. pants)
(skat. 36. punktu)
4.      Tiesvedība – Prasība atcelt tiesību aktu vai prasība sakarā ar bezdarbību – Savienības tiesas kompetence – Prasījumi nolūkā panākt dalībvalstij adresēta rīkojuma izdošanu – Nepieļaujamība
(skat. 37. punktu)
5.      Prejudiciāli jautājumi – Vēršanās Tiesā – Valsts tiesas ekskluzīvā kompetence – Valsts tiesā izskatāma strīda lietas dalībnieku tieša vēršanās Tiesā – Acīmredzama Tiesas kompetences neesamība
(LESD 267. pants)
(skat. 39. punktu)
6.      Prasība sakarā ar bezdarbību – Iestādes brīdinājums – Nosacījumi – Skaidra un precīza prasība
(LESD 265. panta 2. daļa)
(skat. 43., 44. punktu)
7.      Tiesvedība – Fiziskas vai juridiskas personas prasība pret citām fiziskām vai juridiskām personām vai prasība atcelt pilnībā valsts mēroga lēmumu – Savienības tiesas kompetences neesamība – Nepieņemamība
(skat. 50. punktu)
8.      Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Iestādes klusēšana vai bezdarbība – Pielīdzināšana netiešam lēmumam par atteikumu – Izslēgšana – Robežas
(skat. 53. punktu)
9.      Eiropas Savienība – Piešķirtās pilnvaras – Iekšējās un ārējās pilnvaras – Kompetenču piešķiršanas principa ievērošana
(LES 13. panta 2. punkts)
(skat. 57. punktu)
Priekšmets
Pirmkārt, prasība, kura ir pamatota ar LESD 265. pantu un ar kuru tiek lūgts konstatēt, ka ECB ir prettiesiski atturējusies rīkoties attiecībā uz Portugāles kredītiestādi, lai novērstu finanšu sistēmas izmantošanu noziedzīgi iegūtu līdzekļu legalizācijai, otrkārt, prasība, kura ir pamatota ar LESD 263. pantu un ar kuru tiek lūgts atcelt ECB lēmumu nerīkoties un, treškārt, prasība, kura ir pamatota ar LESD 268. pantu un ar kuru tiek lūgts atlīdzināt kaitējumu, kas prasītājiem esot nodarīts šīs bezdarbības dēļ.
Rezolutīvā daļa
1)
Prasību noraidīt.
2)
Comprojecto‑Projectos e Construções, Lda, Paulo Eduardo Matos Gomes de Azevedo, Julião Maria Gomes de Azevedo un Isabel Maria Matos Gomes de Azevedo atlīdzina tiesāšanās izdevumus.